TOP\_PLUSZ-3.1.1-21-NG1-2022-00001

**TÁJÉKOZTATÓ**

**a TOP\_Plusz-3.1.1-21-NG1-2022-00001 Nógrád vármegyei foglalkoztatási paktum Plusz elnevezésű munkaerőpiaci programból nyújtható**

**bértámogatásról**

**(munkáltatók részére)**

A munkaadó az állami foglalkoztatási szerv hatáskörében eljáró járási hivatal (továbbiakban: járási hivatal) foglalkoztatási osztályára benyújtott kérelemre vissza nem térítendő bértámogatást kaphat a **TOP\_Plusz-3.1.1-21-NG1-2022-00001 Nógrád vármegyei foglalkoztatási paktum Plusz elnevezésű munkaerőpiaci program** (a továbbiakban: munkaerőpiaci program) keretében, ha megfelel a jogszabályokban foglalt és a munkaerőpiaci program Hirdetményében megjelölt feltételeknek. A munkaerőpiaci programból nyújtható bértámogatás az Európai Szociális Alap Plusz társfinanszírozásával valósul meg.

A támogatás csak azon **30 év feletti álláskeresők vagy 30 év feletti inaktív személyként bevonásra kerültek** esetén folyósítható, akik az **alábbi célcsoporti feltételeknek a kérelem benyújtásakor megfelelnek és programba is vonhatóak:**

* Szakképzettséggel nem rendelkező, nem alacsony iskolai végzettségű álláskereső
* Tartósan, legalább 6 hónapja regisztrált álláskereső
* Inaktív személy (csak akkor támogatható, ha egyéb jellemzői alapján valamely más célcsoportba bevonható)
* Közfoglalkoztatásból három hónapon belül kilépő álláskereső.

A munkaerőpiaci programban inaktív személynek azt tekintjük, akinek álláskeresőként történő nyilvántartásba vétele célzottan a munkaerőpiaci programban való részvételének érdekében történik meg és a megelőző időszakra inaktívnak vallja magát a következők szerint: a programba való bevonás előtt nem dolgozott, illetve nem volt rendszeres jövedelmet biztosító munkája, és nem is keresett munkát, vagy keresett, de nem tudott volna munkába állni.

A támogatás hónapokban állapítható meg, a folyósítási időtartama legfeljebb **6 hónap** lehet, úgy, hogy a munkaadónak vállalnia kell a munkavállaló munkaviszony keretében történő foglalkoztatását a támogatás folyósítási időtartama alatt. **Továbbfoglalkoztatási kötelezettség nem kerül előírásra**.

A támogatás **mértéke a foglalkoztatót terhelő bruttó munkabér 50%-a**, de megállapításkori havi korlátja havonta legfeljebb a **kötelező legkisebb munkabér 150%-a** mértékéig terjedhet teljes, napi 8 órás munkaidő esetében (részmunkaidő esetében a havi korlátot arányosítani szükséges).

**A programban kétféle konstrukcióban nyújtható bértámogatás**:

1. **Legfeljebb 6 havi 50%-os támogatási intenzitású bértámogatás de minimis (csekély összegű) konstrukció:**

E támogatási konstrukció csak **de minimis** támogatásként nyújtható a résztvevő foglalkoztatásához olyan hatósági szerződéssel, amely a teljes (legfeljebb) 6 hónapra állapít meg kötelezettségeket.

A konstrukció a program minden vármegyei célcsoportja számára nyújtható.

Szükséges, hogy a munkavállaló felvétele a kérelem benyújtását megelőző **3 havi átlagos statisztikai létszámhoz viszonyítva a munkavállalói létszám nettó növekedését eredményezze.**

A támogatott vállalkozásokra nézve az Európai Unió működéséről szóló Szerződés 107. és 108. cikkének a csekély összegű (de minimis) támogatásokra való alkalmazásáról szóló 2023. december 13-i 2023/2831 sz.bizottsági rendelet (a továbbiakban 2023/2831/EU rendelet) rendelkezéseit kell alkalmazni.

**II. Legfeljebb 6 havi 50%-os támogatási intenzitású bértámogatás hátrányos helyzetű munkavállaló foglalkoztatásához (csoportmentességi konstrukció, amennyiben a munkáltató a de minimis feltételeknek nem felel meg):**

E támogatási konstrukció azon munkaadók részére nyújtható akik vállalják a program célcsoporti feltételeinek megfelelő és a bértámogatás szempontjából hátrányos helyzetű munkavállaló foglalkoztatását olyan hatósági szerződéssel, amely a teljes (legfeljebb) 6 hónapra állapít meg kötelezettségeket.

**A bértámogatás megállapítása szempontjából** **hátrányos helyzetű személy aki**:

* az előző 6 hónapban nem állt rendszeres, fizetett alkalmazásban,
* nem szerzett szakmai képesítést,
* az 50 éven felüli életkorú személyek,
* az egy vagy több eltartottal egyedül élő felnőttek

Szükséges, hogy a munkavállaló felvétele a kérelem benyújtását megelőző **12 havi átlagos statisztikai létszámhoz viszonyítva a munkavállalói létszám nettó növekedését eredményezze.**

**Nem nyújtható csoportmentességi támogatás** annak a munkaadónak:

 amely exporttal kapcsolatos tevékenységet folytat, azaz nem nyújtható az exportált mennyiségekhez közvetlenül kapcsolódó támogatás, értékesítési hálózat kialakításával és működtetésével vagy exporttevékenységgel összefüggésben felmerülő egyéb folyó kiadásokkal kapcsolatos támogatás a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló 651/2014/EU bizottsági rendelet (továbbiakban: általános csoportmentességi rendelet) (9) bekezdése és 1. cikk (2) bekezdés c) pontja szerint,

 amely nehéz helyzetben lévő vállalkozásnak minősül, az általános csoportmentességi rendelet (14) és 1. cikk (4) bekezdés c) pontja alapján (lásd mellékelt tájékoztatót is a „nehéz helyzetben lévő vállalkozás” fogalmának meghatározásáról), továbbá

 amellyel szemben egy támogatást jogellenesnek és a közös piaccal összeegyeztethetetlennek nyilvánító bizottsági határozat született, és a határozaton alapuló visszafizetési kötelezettségének nem tett eleget.

**Mindkét bértámogatási konstrukcióra vonatkozó további feltételek:**

**Nem nyújtható** **továbbá egyik bértámogatási konstrukció sem** annak a munkaadónak:

* amely nem felel meg a rendezett munkaügyi kapcsolatok - 115/2021. (III. 10.) Korm. rendelet 20. §-ban - feltételeinek,
* amely jogerős végzéssel elrendelt csőd, felszámolási, végelszámolási vagy egyéb – megszüntetésre irányuló, jogszabályban meghatározott – eljárás alatt áll (Ávr. 75. § (2) bekezdés b ) pont),
* amelynek a kérelem benyújtásakor esedékessé vált és meg nem fizetett köztartozása van,
* amely jogi személy nem minősül átlátható szervezetnek,
* amely nem felel meg a köztulajdonban álló gazdasági társaságok takarékosabb működéséről szóló 2009. évi CXXII. törvénynek,
* amely az az államháztartásról szóló 2011. évi CXCV. törvény (a továbbiakban: Áht.) 48/B. § (1) bekezdése alapján nem részesülhet támogatásban,
* amely a jogszabályban, különösen az Ávr-ben, a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja
* aki nem felel meg az állami foglalkoztatási szerv döntéshozatala során a támogatás nyújtásával kapcsolatos mérlegelési szempontoknak.

Kérelem 2023. november 07.napjától nyújtható be a Hirdetmény visszavonásának napjáig.

További részletes információk <https://nfsz.munka.hu> oldalon érhetők el.